text: Jagerfly måtte sikkerhedslande i Skrydstrup
  05 oktober 2018 kl. 17.01
  Sidst på eftermiddagen sikkerhedslandede et F-16 fly i Skrydstrup efter en alarm i flyets kabine. 
  Klokken var 17.24 fredag eftermiddag, da Syd- og Sønderjyllands Politi modtog en alarm fra Flyvestation Skrydstrup. Der blev sendt flere udrykningskøretøjer afsted, men 12 minutter senere sikkerhedslandede flyet uden problemer.
  - Når vi får en fejlmeldning, laver vi en standby 1, som er en sikkerhedsforanstaltning i sådanne situationer, der sikrer det rette mandskab på stedet, hvis der skulle ske noget, siger Vagtchef, Nikolaj Holmkjær til TV SYD.
  Alarmen i flyet meldte om problemer med hydraulikken, der styrer flyets vinger ved landinger. Flyet befandt sig i luftrummet over Skrydstrup, men kom altså sikkert ned.
  